**MINDKÉT BAFTA JELÖLÉSÉT DÍJRA VÁLTOTTA A LEXUS SZUPERHŐSFILMJE**

**Tovább menetel a díjszezonban a Fekete Párduc - az ’egyszerű környezetbarát, high-tech luxusautó márkából’ igazi prémium életmódmárkává avanzsáló** [**Lexus**](http://www.lexus.hu/) **eddigi legsikeresebb filmes együttműködése. A már eddig is számos rekordot beállító, gyakorlatilag azonnal kultfilmmé váló mozi a ezúttal az Oscar előszobájának tartott, és gyakran angol Oscar-ként is emlegetett** [**BAFTA**](https://hu.wikipedia.org/wiki/British_Academy_of_Film_and_Television_Arts) **díjátadón váltotta díjra mindkét jelölését, a a Legjobb különleges effektek és a Legígéretesebb feltörekvő tehetség kategóriában.**

A Marvel és a környezetbarát öntöltő hibrid elektromos modelljei mellett az azokban bemutatkozó forradalmi technológiákról és jövőbemutató műszaki megoldásokról ismert Lexus együttműködése akkora sikernek bizonyult, ami nem csupán az egész szakmát, de vélhetően a filmóriást és a prémium autógyártót is meglepte.

Az 1,35 milliárd dolláros bevételével minden idők legsikeresebb képregényfeldolgozásának és szuperhősfilmjének bizonyuló Fekete Párduc a díjszezont is meglehetősen erősen kezdte: 3 Golden Globe jelölését (Legjobb drámai film, Legjobb zene, Legjobb eredeti betétdal) ugyan nem váltotta díjra, a hollywoodi színészcéh által odaítélt „kis Oscarnak” is tekintett SAG díj közül ugyanakkor kettőt is elhozott, a Legjobb szereplőgárda és a Legjobb kaszkadőrmunka kategóriában.

**Megérdemelten nyerte el a film a két BAFTA díjat**

A legjobb különleges effektekért járó díjat kétségkívül megérdemelte a film, ebben pedig bizony a Lexus (ezen belül is az ikonikus Lexus LC szupersportkupé) is komoly szerepet kapott. A Fekete Párduc egyik leglátványosabb és legemlékezetesebb része ugyanis éppen az autóüldözéses jelenet, amelyet a A CGI munkálatok vezetője, Brendan Seals ekként kommentál: „*Lövedékekkel kellett megrongálnunk a Lexust, betörni a szélvédőjét, a Párduc karmának nyomait rányomni, szóval jó néhány verzióját felépítettük a kocsinak mindenféle megrongált állapotban, hogy felhasználhassuk az egész jelenetben. Az egyik legizgalmasabb snitt az volt, mikor Klaue rálő a Párducra a szonikus fegyverrel, minek hála a Lexus LC 500 száz apró darabra hullik szét.”*

A film ikonikus jelenetének tartott üldözéses rész készítését a következő videó mutatja be: <https://www.youtube.com/watch?v=OoTqU7lTqkI>

A legígéretesebb feltörekvő tehetségnek járó BAFTA közönségdíjat a 6 éves kora óta az Egyesült Királyságban élő, guyanai származású [Letitia Wright](http://www.bafta.org/initiatives/supporting-talent/breakthrough-brits/letitia-wright-actress) kapta. A színészetet még általános iskolásként kezdő tehetség a filmben [Shurit](https://marvelmagyarorszag.blog.hu/2018/02/24/fekete-parduc-10-dolog-amit-talan-nem-tudtal-shurirol), a Fekete Párduc húgát alakította. A színésznő nevét azonban kétségkívül érdemes lesz megjegyeznünk: a hollywoodi ranglétrán egy üstökös sebességével felfelé száguldó Wright ugyanis az, akinek a filmjei 2018-ban a legjobban teljesítettek a kasszáknál. Ennek oka, hogy a színésznő a Fekete Párduc mellett szerepelt a Bosszúállók: Végtelen háborúban, Steven Spielberg Ready Player One-jában, és a The Commuter – Nincs kiszállásban is.

**Jöhet az Oscar?**

A Fekete Párduc 7 Oscar jelölést is kapott (Legjobb film, Legjobb látványtervezés, Legjobb jelmez, Legjobb zene, Legjobb betétdal, Legjobb hangkeverés, Legjobb hangvágás) – és a szakemberek szerint egy nyolcadikat, a Legjobb vizuális effektekért járót is megérdemelte volna. Ezzel a Fekete Párduc ismételten történelmet írt, hiszen ez az első szuperhősfilm, amit a Legjobb film kategóriában Oscarra jelöltek. Az erős mezőny ismeretében vélhetően nem ez lesz az, ahol a Fekete Párduc Oscar díjat szerez, ám a többi kategóriában minden esélye meg van a filmnek arra, hogy a jelölést díjra váltsa.

**A film nagyon betalált a Lexusnak**

A Lexus nagyon ráérzett tehát a filmben rejlő potenciálra, amelyben egyébiránt a márka modelljei (különösen a lenyűgöző, futurisztikus formavilágú LC szupersportkupé) és jövőbemutató high-tech technológiái egészen markáns szerepet kapnak. Kétségtelen, hogy a Lexus, és anyamárkája, a Toyota közismerten élen jár a mesterséges intelligencia, a robotika és az autonóm autózás, valamint a jelen és a jövő környezetbarát meghajtásai, a hibrid elektromos, plug-in hibrid elektromos, akkumulátoros elektromos és hidrogén üzemanyagcellás technológiák fejlesztésében. Mindez valóban kézenfekvő partnerré teszi a Lexust a filmben, a márka modelljeire jellemző többszörösen díjnyertes futurisztikus formavilág révén pedig az autók organikus részét képezik a megjelenített világnak.

*„A mesterséges intelligencia, a robotika és az önvezető autók előszobájának tekinthető forradalmi aktív biztonsági rendszerek fejlesztésében élenjáró Lexus számára kézenfekvő asszociáció a filmben szereplő wakandák high-tech világa. Éppen ezért képezik annyira a Lexus modellek annyira organikus részét a filmnek és hatnak természetesnek a látványos autós jelenetek.”* – mutat rá Varga Zsombor, a Toyota és Lexus márkák magyarországi kommunikációjáért felelős vezetője.

A Lexus egyébiránt az USA-ban rendkívül hatékonyan aknázta ki Fekete Párduc páratlan sikerét, több, a filmben szereplő modelleket és az eredeti filmszereplőket is felvonultató reklámfilm is született, ezek közül a Super Bowl szünetében levetített változat annyira profira sikerült, hogy akár az eredeti film betétje is lehetne. A márka emellett a rangos SEMA tuning kiállításon több a Fekete Párduc által inspirált egyedi tuningváltozatot is bemutatott a Lexus LC szupersportkupéból, illetve az LS csúcskategóriás luxuslimuzinból. Az, hogy a Fekete Párducnak lesz-e folytatása, bár hivatalosan még nem erősítették meg, a siker ismeretében nem kétséges, a mostani együttműködés eredményét látva pedig csak remélni lehet, hogy a Lexus ezúttal is a film partere lesz.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: [zsombor.varga@toyota-ce.com](mailto:zsombor.varga@toyota-ce.com)